איתי תורג'מן

איתי (תורג'י) תורג'מן (נולד ב-26 באוקטובר 1983) הוא שחקן ומנחה טלוויזיה ישראלי. זוכה פרס אופיר לשנת 2002, והשחקן הצעיר ביותר שזכה בפרס זה. זוכה טקס פרסי הטלוויזיה לשנת 2020. תורג'מן נולד וגדל בקריית מלאכי. לאחר מכן עבר ליישוב גן יבנה, שם סיים את לימודיו במגמת התיאטרון בתיכון אורט רבין (אנ'). הוא הופיע לראשונה על המרקע בשנת 2000, בסדרת הטלוויזיה של איתן פוקס "פלורנטין", בה התארח מספר פעמים בדמותו הקומית של שוקו, ילד בן 13 המנסה ליצור מערכת יחסים עם דמותה של איילת זורר, המסרבת ל"הצעותיו". את התפקיד ב"פלורנטין" קיבל במקרה כאשר ליווה חבר מבית הספר לאודישן. בהמשך שיחק בסדרות שונות, בהן לא התבלט במיוחד, כמו "צימרים" ששודרה בערוץ הראשון ו"כן או לא". תורג'מן התפרסם לראשונה בשנת 2002 כאשר גילם את דמותו של שלומי חזי, כדורגלן צעיר בעל שאיפות גדולות ואמצעים מעטים, לצד זאב רווח ודאנה איבגי, בסרט "בית"ר פרובנס". הסרט זכה בשלושה פרסי אופיר לאותה שנה, מתוכם פרס אופיר בקטגוריית שחקן המשנה עבור תורג'מן, ובכך הפך לשחקן הצעיר ביותר שזכה אי-פעם בפרס אופיר. בשנת 2003 החל להופיע בתיאטרון הקאמרי בהצגה "אשה, בעל, בית", לצד רבקה מיכאלי וקרן מור, ובהצגה "מילאנו", לצד דב נבון. ב-2004 שיחק תורג'מן תפקיד משנה בסרטו של יוסף סידר, "מדורת השבט". באותה שנה השתתף בסדרת הטלוויזיה של אורי ענבר, "בזמן אמת", המשודרת בשידור חי, לצד מירב גרובר. בשנת 2005 השתתף בסרט "אבודים לרגע". בשנת 2006 הצטרף לצוות המנחים של תוכנית הנוער "אקזיט" והופיע בתפקיד משנה בסרט "אביבה אהובתי" בכיכובן של אסי לוי ורותם אבוהב. בשנת 2007 הופיע בסרטו של יוסף סידר "בופור". באותה שנה שיחק בעונה השנייה של הטלנובלה "האלופה". הוא שיחק גם בסדרה "הכל דבש" בערוץ 2 ובסדרה "מסכים" ששודרה בלוויין. בשנת 2009 השתתף כשחקן אורח בסדרת הטלוויזיה "שירות חדרים". באותה שנה שיחק בעונה השנייה של הסדרה "דאוס", המשודרת בערוץ הילדים. באותה שנה אף שיחק את "עידו לוי" בסדרת הנוער היומית "ראש גדול". בשנת 2010 שיחק בעונה השנייה של הסדרה "הכל דבש" ובסדרה "חסמבה דור 3". ב-2011 שיחק בסדרה "סימני שאלה", ובסדרה "ילדי ראש הממשלה". כמו כן שיחק בסרטו של מרקו כרמל, "אחותי היפה", בתפקיד קובי. ב-2012 שיחק בסדרת הטלוויזיה "נויורק" ובסרט הקולנוע "הדילרים". באותה שנה השתתף בתוכנית הריאליטי "הישרדות ישראל V.I.P", בה היה אחד מהמתמודדים הבולטים במשחק. בשנת 2014 החל להנחות את תוכנית הראליטי בה מתחרים זוגות מפורסמים "זוג מנצח VIP" בערוץ עשר. בשנת 2017 שב להנחות את העונה השנייה של התוכנית. בשנת 2019 שיחק בסדרה "מורובוט" בערוץ "KidZ" בתפקיד יזהר, מנהל בית הספר. בשנת 2020 שיחק בסדרה "חזרות" את עפר מרציאנו. בשנת 2021 שב להנחות את העונה השלישית של תוכנית המציאות "זוג מנצח VIP". בשנת 2023 החל לשחק בסדרה "שקשוקה" בערוץ "כאן חינוכית" את זוהר בן שושן ובסדרה "גוף שלישי" את יניב. שחרורו המוקדם של תורג'מן מצה"ל עורר ביקורת על בחירתו לתפקיד חייל קרבי בסרט "בופור", לצד ביקורת גם כלפי שחקנים אחרים בעלי אותו סיפור רקע. בזמן השתתפותו בתוכנית המציאות "הישרדות", נטען כנגדו וכנגד משתתפים אחרים, כי לא ברור כיצד יכלו לסבול את התנאים הקשים בתוכנית, אך לא יכלו לעמוד בתנאים של שירות בצה"ל. לאחר "הישרדות VIP" ניהל מערכת יחסים מתוקשרת עם הרקדנית אנה ארונוב והשניים נפרדו לאחר שנתיים. במהלך שנת 2015 היה בזוגיות עם ליאן פישביין אך השניים נפרדו בינואר 2016. בסוף שנת 2020 החל לנהל מערכת יחסים עם לור כהן, השניים נפרדו באפריל 2022. באוקטובר 2024 נישא לבת זוגו טליה מזוז. מתגורר בהרצליה. מדיה וקבצים בנושא איתי תורג'מן בוויקישיתוף איתי תורג'מן, ברשת החברתית אינסטגרם איתי תורג'מן, במיזם "אישים" לתיעוד היצירה הישראלית איתי תורג'מן, במסד הנתונים הקולנועיים IMDb (באנגלית) איתי תורג'מן, באתר "אידיבי", מאגר הידע העברי לקולנוע ישראלי ועולמי סמדר שילוני, בקרוב אהבה, באתר Xnet‏, 27 במרץ 2011 סמדר שילוני, אני ואני, באתר ynet, 2 במרץ 2011 איריס אברמוביץ', מה יפה ונכון באיתי תורג'מן?, באתר Xnet‏, 13 בספטמבר 2012 מלי זיידמן, ‏"אני מרגיש שאני פחות גבר בלי אישה", באתר ‏מאקו‏, 27 באוגוסט 2014 קרן נתנזון ויץ, איתי תורג'מן מאוהב: "מהר מאוד הבנתי שזיונים זה לחלשים", באתר Xnet‏, 30 ביולי 2015 יהודה נוריאל, רביב גולן, תרגיל בהתעוררות, באתר "ידיעות אחרונות", 12 באפריל 2017 שיר זיו, איתי תורג'מן: "עברתי התפרקות, לקח לי שנה ומשהו לפנות את הזבל שלי", באתר ישראל היום, 5 בנובמבר 2020 היוצרים הזוכים, באתר www.israelfilmacademy.co.il יובל אברמוביץ', נערי אשמורת, באתר ynet, 7 במרץ 2007 אלעד בילו, עכבר העיר אונליין, מי שמשתמט לא שורד: מחאה בפייסבוק להחרים את "הישרדות VIP", באתר הארץ, 3 ביולי 2011 שי ארזואן, אנה ארונוב ואיתי תורג'מן נפרדו, באתר ynet, 15 בספטמבר 2013 צחי קומה, אין טבעת: איתי תורג'מן וליאן פישביין נפרדו, במדור "פנאי פלוס" באתר ynet‏, 4 בינואר 2016 ערן סויסה, זעזוע בביצה: איתי תורג'מן ולור כהן נפרדו, באתר ישראל היום, 10 באפריל 2022